open-index/open-wikipedia-markdown huggingface dataset:
Knut Næss

**Knut Næss** (født 11. mars 1927, død 11. september 2015 i Trondheim) var en norsk fotballspiller og -trener, kjent mest for å ha ledet Rosenborg Ballklub til klubbens tre første nasjonale troféer. Laget sikret to opprykk, ett seriegull og to cupgull under Knut Næss som trener.

Næss kom til klubben som småguttespiller i 1937 og var der i hele sin spiller- og trenertid, bortsatt fra under den andre verdenskrig da han spilte litt for noe de kalte «Falkenkameratene» som var et illegalt lag i en tid da det var fotballstreik i landet. I sin tid fikk han omkring 200 kamper for A-laget til RBK der han var venstrehalf (midtbanespiller) og også var mangeårig kaptein. Han la opp som spiller i 1960 etter en skade.

Han trente Rosenborg fra 1959 til 1960, med halfkollega Olav Wang som assistent, og klarte å vinne både Norgesmesterskapet (Cupen) i 1960. Dette var Rosenborgs aller første trofé på nasjonalt nivå, samt første gang en klubb nord for Dovre ble Norgesmester. I tillegg sikret klubben også opprykk til Hovedserien samme sesong.

Næss forlot Rosenborg i 1960, og trente byrivalen Nidelv IL rett fra 4. til 2. divisjon, før han returnerte til Rosenborg etter 1963-sesongen. Med ham som trener vant RBK sitt andre Norgesmesterskap i 1964 og rykket nok en gang opp til landets øverste divisjon. Tre år senere kunne Rosenborg feire klubbens første seriegull, da laget gikk helt til topps i 1967. Sesongen etter ledet Næss klubben til sølv i 1968, før han ga seg som trener og ble etterfulgt av briten George Curtis.

## Referanser
Cenocoeliinae

* se systematisk inndeling

**Cenoceoliinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Små til middelsstore (forvingens lengde 3-11 millimeter) snyltevepser med lange antenner som består av mange ledd (minst 23). Bakkroppen (gaster) er festet nær overkanten av propodeum og de ligner dermed overflatisk på gruppen Evanioidea. Kroppsformen er slank, kroppen blank og fint og spredt hårete, hodet avrundet, og hunnen har et langt eggleggingsrør.

## Levevis
De er parasitoider. De artene der biologien er kjent snylter på treborende billelarver (mest familiene trebukker og snutebiller, men også noen på praktbiller).

## Utbredelse
Gruppen er kjent fra alle verdensdeler.

## Systematisk inndeling / europeiske arter
Inndelingen følger  med modifikasjoner fra 

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Cenocoeliinae Szépligeti, 1901 med 1 art i Norge. Artstall i Europa fra :
****** stammen Cenocoeliini Szépligeti, 1901 
******* slekten *[[Aulacodes]]* Cresson, 1865
******* slekten *[[Capitonius]]* Brullé, 1846
******* slekten *[[Cenocoelius]]* Haliday, 1840 - 2 arter i Europa
******* slekten *[[Evaniomorpha]]* Szépligeti, 1901
******* slekten *[[Lestricus]]* Reinhardt, 1865 - 1 art i Europa, også i Norge:
******** *[[Lestricus secalis]]* (Linnaeus, 1758)
******* slekten *[[Promachus]]* Cresson, 1887
******* slekten *[[Rattana]]* van Achterberg, 1994
******* slekten *[[Schoenlandella]]* Cameron, 1905 - 2 arter i Europa
****** stammen Ussurohelconini van Achterberg, 1994 - 4 arter, Øst- og Sørøst-Asia
******* slekten *[[Ussurohelcon]]* Belokobylskij, 1989

## Referanser


## Kilder
* Tree of Life Braconidae 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Bilde av ''Capitonius'' sp.

## Eksterne lenker
*
Skivegalakse

**Skivegalakser** er galakser som karakteriseres av en *[[galaktisk skive|skive]]*, et utflatet sirkulært volum av stjerner. Disse galaksen kan i noen tilfeller inkludere en sentral region som ikke ligner en skive, men heller en bul.

Typer av skivegalakser inkluderer blant annet spiralgalakser, stavspiralgalakser (type SB) og linseformede galakser (type E8, S0, SA0, SB0, SAB0).

## Eksterne lenker
*
Herman Fleischer Høst

**Herman Fleischer Høst** (født 12. november 1883 i Halden, død 4. september 1980) var en norsk lege.

Etter examen artium i 1903 fra Kristiania katedralskole og cand.med. fra Universitetet i Oslo i 1909, arbeidet han en rekke steder i landet og var 2. amanuensis fra 1912 ved fysiologisk institutt på samme universitet. Han var og ved Rikshospitalet og Bergen kommunale sykehus. 
Han forsket på diabetes, fikk stipend for å forske i København i 1916, og fikk sin dr.med. i 1917.  Fra 1919 innførte man hans metoder for transfusjon av blod og for undersøkelse av blodtype. Fra 1920 drev han praksis i indremedisinske sykdommer. Høst var overlege ved Bærum sykehus fra 1924 til 1951, foruten å være hovedlege for ansatte på Rikstrygdeverket fra 1936 til 1954.  Ellers var han formann i Oslo legeforening, formann i Indremedicinsk forening, styremedlem i Det medicinske Selskap og med i sentralstyret for Den norske legeforening.

Herman ble blind i 1970. I 1950 ble han tildelt St. Olavs Orden for sitt arbeid.

## Familie
Han var sønn av Marie La Roche Fleischer (1852–1908) og banksjef Jens Ludvig Høst (1814–94). Mora var av den opprinnelig tyske slekten Fleischer.  Herman giftet seg med Gudrun Rasmussen (1888–1976).  Datteren Gerd Høst (1915–2007) var språkprofessor, skuespiller og lyriker. Sønnen Herman Høst (1926–2023) var lege og professor i medisin ved UiO.

## Utgivelser
* 
## Referanser
Gnamptodontinae

* se systematisk inndeling

**Gnamptodontinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Ganske små snyltevepser, sjelden større enn 1,5 millimeter.
## Levevis
De er parasitoider som snylter på små, bladminerenede sommerfugler i familien Nepticulidae.

## Systematisk inndeling / europeiske arter

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Gnamptodontinae med 1 art i Norge. Artstall i Europa::
****** slekten *[[Exodontiella]]* Wharton, 1977
****** slekten *[[Gnamptodon]]* Haliday, 1833 - 13 arter i Europa, i Norge:
******* *[[Gnamptodon pumilio]]* (Nees, 1834)
****** slekten *[[Gnaptogaster]]* Tobias, 1976
****** slekten *[[Neognamptodon]]* Belokobylskij, 1999
****** slekten *[[Pseudognaptodon]]* Fisher, 1965

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Gnamptodontinae of the Afrotropical Region
* Tegning av typisk vingeårenett
## Eksterne lenker
*
Humphrey

**Humphrey** er et svært sjeldent engelsk mannsnavn. Navnet har normannisk og norrøn opprinnelse og er dannet av ledd som betyr «bjørnunge» og «fred». *Humphrey* er også brukt som etternavn.

## Etymologi
*Humphrey* er en engelsk form av normanniske *Hunfrid*. *Húnrøðr* var en norrøn form av navnet. Navnet er dannet av *húnn*, «bjørnunge», og *friðr*, «fred». *Hunfrith* var en gammelengelsk form av navnet.

*Humfred* og *Omfred* er norske former av navnet.

## Utbredelse
*Húnrøðr* er ikke kjent brukt i noen runeinnskrifter fra vikingtiden, så navnet var neppe blant de mest brukte i Norden på den tiden.

*Humphrey* ble introdusert i England av normannerne, og dette navnet tok over for gammelengelske *Hunfrith*. *Humphrey* var et vanlig navn i England på 1200-tallet, og igjen fra 1500- til 1700-tallet. Navnet har siden vært mindre brukt.

Den norske formen *Omfred* er kjent brukt i Norge fra tidlig på 1700-tallet, og var mest brukt på Ørlandet. *Humphrey* har vært svært lite brukt i USA etter 1800-tallet.

*Humphrey* er i dag et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
*Humphrey IV av Toron (ca. 1166 &ndash; før 1197), engelsk korsfarer
*Humphrey de Bohun, 4. jarl av Hereford (1276&ndash;1322), engelsk jarl
*Humphrey de Bohun, 7. jarl av Hereford (1342&ndash;1373), engelsk jarl
*Humphrey O'Leary (1886&ndash;1953), newzealandsk høyesterettsjustitiarius
*Humphrey Bogart (1899&ndash;1957), amerikansk skuespiller
*Humphrey Guinness (1902&ndash;1986), britisk polospiller 
*Humphrey Carpenter (1946&ndash;2005), engelsk forfatter 
*Humphrey Campbell (1958&ndash;2024), nederlandsk-surinamsk vokalist

## Annen bruk av navnet
*Humphreys County i Mississippi, amerikansk fylke
*Humphreys County i Tennessee, amerikansk fylke

## Referanser


## Eksterne lenker
Adolph Theodor Thomsen

**Adolph Theodor Thomsen-Oldenswort** (født 14. mars 1814 i Tönning i hertugdømmet Slesvig, død 10. oktober 1891 i Kiel) var en slesvigsk politiker, medlem først av Riksrådet i København senere av det prøyssiske deputertkammer. Han var far til admiralen August von Thomsen.

## Referanser


## Eksterne lenker
*
Leticia (navn)

**Leticia** er et spansk kvinnenavn med latinsk opprinnelse. Navnet betyr «glede».

## Etymologi
*Leticia* er en spansk form av latinske *Laetitia*, som betyr «glede». *Letitia* er en engelsk form av navnet, mens *Letizia* er en italiensk form. Den opprinnelige formen *Laetitia* brukes i fransk.

## Utbredelse
*Lettice* var en vanlig form av navnet i England i middelalderen.

Formen *Lætitia* er kjent brukt i Sverige fra 1790. I USA var *Leticia* mest brukt i 1970-årene. Den franske formen *Laétitia* har navnedag 18. august i Frankrike.

*Leticia* er i dag vanlig i mange land i Latin-Amerika.

|}

## Kjente personer med navnet
Personene i listen er ordnet kronologisk etter fødselsår.
*Letitia Tyler (1790&ndash;1842), amerikansk førstekvinne
*Letitia Baldrige (1926&ndash;2012), amerikansk etikette-ekspert
*Letitia James (født 1958), amerikansk advokat
*Lætitia Sadier (født 1968), fransk musiker
*Letizia av Spania (født 1972), dronning av Spania
*Laetitia Casta (født 1978), fransk skuespiller og modell
*Laetitia Beck (født 1992), belgisk golfspiller
*Letícia Bufoni (født 1993), brasiliansk skateboarder
*Letizia Cariello, italiensk kunstner
*Laetitia Hotte, fransk fotograf
*Letitia Smallwood, amerikansk kvinne utsatt for justismord

## Annen bruk av navnet
*Laetitia, den romerske gudinnen for glede og lykke.
*Leticia, hovedstaden i departementet Amazonas i Colombia.

## Referanser


## Eksterne lenker
Laetitia

**Laetitia** kan vise til:

*Laetitia (gudinne), en romersk gudinne
*Leticia (navn), et kvinnenavn med fransk form *Laetitia*
Garrajohka bru

**Garrajohka bru** er en 56 meter lang stålbjelkebru på europavei 45 i Eibydalen i Alta kommune i Finnmark. Brua ligger 15 kilometer sør for Alta sentrum. Den har to spenn. Landkarene og fundamentet for pilaren står på 8 utstøpte stålrørspæler med 610 mm diameter.

En tidligere bru ble ødelagt av vårflommen i 2010. Det ble da etablert en provisorisk bru ved siden av denne, men inntil den ble etablert, måtte trafikken mellom Alta og Kautokeino gå om Lakselv og Karasjok. Den nye brua er en meter høyere enn den gamle og kostet 11,569 millioner kroner, inkludert utbedring av tilførselsveier og ble åpnet 29. juni 2012. 

## Referanser


## Eksterne lenker
* Film fra ødeleggelsen av den forrige brua på YouTube
Heinrich Demoulin

**Heinrich Dumoulin** (født 31. mai 1905 i Wevelinghoven ved Grevenbroich i Nordrhein-Westfalen i Tyskland; død 21. juli 1995 i  Tokyo i Japan) var en tysk katolsk prest. Han tilhørte jesuittordenen, og var religionsviter med zenbuddhisme som spesialområde.

## Liv og virke
Han trådte inn i jesuittenes novisiat som 19-åring, og ble presteviet i 1933. 

I 1935 ble han sendt til Japan med pater Hugo Enomiya-Lassalle som sin veileder. I Japan fattet han interesse for zenbuddhismen, og la grunnlaget for sin forskerkarriere.

I 1985 publiserte han sitt tobindsverk om zenbuddhismen. På engelsk har de to bindene titlene *Zen Buddhism: A History; Volume 1 India and China* og *Zen Buddhism: A History; Volume 2 Japan*. Verket ble et internasjonalt standardverk. Selv om senere forskning på noen punkter er kommet til andre resultater, er pater Demoulins verk blitt et referanseverk i Vesten.

Heinrich Dumoulin underviste ved Sofiauniversitetet (上智大学, *Jōchi Daigaku*) i Tokyo, som er et jesuittisk universitets- og forskningssenter. Han grunnla dette universitetets Institutt for Orientalske Religioner. Fra 1975 til 1976 var han dessuten den første direktøren for «Naznan Institute for Religion and Culture», som i dag (2017) er en del av Nanzan-universitetet (南山大学, *Nanzan daigaku*). Naznan-universitetet er et privat universitet i Nagoya i Japan. Alle universitetets ulike institutter og enheter ble i sin tid opprettet av katolske ordener.

## Verker i utvalg
* *The Development of Chinese Zen After the Sixth Patriarch in the Light of the Mumonkan* (1953, First Zen Institute of America)
* *A History of Zen Buddhism* (1963, Pantheon Books)
* *Christianity Meets Buddhism* (1974, Open Court Publishing)
* *Buddhism in the Modern World* (1976, Macmillan Publishing)
* *Zen Enlightenment: Origins and Meaning* (1979, Weatherhill)
* *Zen Buddhism in the Twentieth Century* (1992)
* *Understanding Buddhism: Key Themes* (1994), Weatherhill
* *Zen Buddhism: A History; Volume 1 India and China,* (2005, World Wisdom)
* *Geschichte des Zen Buddhismus, Vol. 2: Japan*. Bern: Francke Verlag, 1985, 382 pp. (Engelsk utgave: *Zen Buddhism: A History; Volume 2 Japan,* 2005, World Wisdom)
* Buddhismus der Gegenwart. Hrsg. von Heinrich Doumoulin. Herder, Freiburg etc. 1970. 
* Östliche Meditation und christliche Mystik. Verlag Karl Alber, Freiburg i. Br. / München 1966
* Geschichte des Zen-Buddhismus. Band I: Indien, China und Korea. Angkor Verlag, Frankfurt am Main 2010. ISBN 9783936018622
* Geschichte des Zen-Buddhismus. Band II: Japan. Angkor Verlag, Frankfurt am Main 2010. ISBN 9783936018639
* Heinrich Dumoulin: Mumonkan. Die Schranke ohne Tor. Angkor Verlag, Frankfurt am Main 2010, ISBN 9783936018660 (Reprint)

## Referanser


## Eksterne lenker
* 
* Early Chinese Zen Reexamined (Japanese Journal of Religious Studies 1993 20/1) 
* Biographie zum 80. Geburtstag 1985 (Japanese Journal of Religious Studies 12/2-3)  av James W. Heisig. (PDF; 123 kB)
* Nachruf 1995 von Jan Van Bragt
Har Arbel

**Har Arbel** (hebraisk הר ארבל) er et fjell i Galilea nær Tiberias i Israel, med høye klipper og utsyn til Hermon i Golanhøyden, spor av en grottefestning og ruiner av en gammel synagoge. Arbel ligger ovenfor Har Nitai og klippene ble skapt av Jordandalen.

Det ligger fire landsbyer i fjellet: Kfar Zeitim, Arbel, Kfar Hittim og Mitzpa. Toppen som ligger 181 meter over havet (380 meter over det omkringliggende landskapet) dominerer landskapet og fra toppen kan man se nesten hele Galilea til Golanhøyden, inkludert Safed, Tiberias og det meste av Genesaretsjøen.

## Historie

I nærheten ligger ruinene av en gammel jødisk bosetting med en synagoge fra 300-tallet og skåret ut i selve fjellet ligger flere klippebosetninger. Disse klippebosetningene er fra 1600-tallet og ble bygget av drusere. Det er dokumentert jødiske klippebosettinger datert tilbake til tiden rundt Det andre tempelet i området. Josefus skrev om den romerske erobringen at noen av de siste hashmoneiske opprørerne bodde i klippene i Arbel.

## Naturreservat og nasjonalpark
Området ble et naturreservat i 1967, og dekker 1,400 kvadratkilometer. Nasjonalparken (8,5&nbsp;km²) omfatter det meste av Nahal Arbel, som starter nær Eilabun og munner ut i Genesaretsjøen nær Migdal. Reservatet dekker området like rundt klippen.

Arbel er med klippeveggen på 110 meter det eneste kjente stedet i Israel hvor det blir drevet basehopping. 

## Referanser


## Eksterne lenker
* 
* Arbel på Israelsk parktilsyn
Anniken Obaidli

**Anniken Obaidli** (født 1995) er en norsk håndballspiller fra Molde, som spiller for den norske eliteserieklubben  og det norske A-landslaget.

Obaidli ble tatt ut i bruttotroppen til Thorir Hergeirsson foran Håndball-VM 2015 og Håndball-VM 2021, men var ikke blant de utvalgte i noen av mesterskapene. Hun spilte på Norges lag som tok gull i EM 2024.

Hun har fire søsken, hvorav både storesøster Sherin og lillesøster Mona også spiller håndball. Deres far, Khalid, er fra Bahrain, hvor han og deres mor, Ruth Nanna, også bodde – fra 1988, til de flyttet tilbake til Molde i 1995.

## Referanser


## Eksterne lenker
* 
*
Nina Lykke

:*Denne artikkelen omhandler den dansk-svenske professoren i kjønnsforskning, for den norske skjønnlitterære forfatteren med samme navn, se [[Nina Lykke (forfatter)|Nina Lykke]]*

**Nina Lykke** (født 1949 i København) er en dansk kjønnsforsker og litteraturviter, og professor i kjønnsforskning ved Linköpings universitet i Sverige. Hun er en av de mest siterte skandinaviske kjønnsforskerne i faglitteraturen og har publisert på både dansk, svensk og engelsk. Hun er særlig kjent for sine bidrag til feministisk teori, interseksjonalitet og kulturstudier.

Lykke ble mag.art. i litteraturvitenskap ved Københavns Universitet i 1981 og dr.phil. i kjønnsforskning ved Odense Universitet i 1992. Hun var leder for det første forskningssenteret for kjønnsforskning i Danmark, ved Odense Universitet, mellom 1984 og 1999, og ble førsteamanuensis i 1986. I 1999 ble hun professor ved Linköpings universitet, hvor hun har vært leder for kjønnsforskningsprogrammet, Tema Genus. I 2008 ble hun utnevnt til «distinguished professor». Hun var også en av forskningslederne for Centre of Gender Excellence, et senter for fremragende forskning i kjønnsforskning etablert av det svenske forskningsrådet. 

Lykke ble æresdoktor ved Karlstads universitet i 2016.

## Bibliografi
* 
* 
* 
* 
* 

## Referanser
Interseksjonalitet

**Interseksjonalitet** er en samfunnsvitenskapelig teori og analytisk rammeverk for å studere hvordan ulike former for makt og forskjellsbehandling samvirker i samfunnet. Interseksjonalitet er også det teoretiske grunnlaget for interseksjonell feminisme, et perspektiv som fra 1990-årene ble dominerende innen akademisk feminisme, de fleste moderne feministiske idétradisjoner og offisiell likestillingspolitikk.

## Faglig bruk av begrepet
Begrepet interseksjonalitet ble skapt i 1980-årene av den amerikanske jusprofessoren Kimberlé Crenshaw for å vise hvordan diskriminering kan bestå av flere faktorer som kjønnsidentitet, etnisitet, seksuell orientering, alder og klasse, og hvordan disse faktorene virker sammen.

Som fagbegrep ble det først brukt av Crenshaw og andre jurister i kritisk juridisk forskning, og det fikk i 1990-årene større utbredelse i kjønnsforskningen og samfunnsvitenskapene for å diskutere samvirkninger mellom ulike sosiale kategorier.

## Interseksjonell feminisme

Begrepet interseksjonell feminisme brukes ofte om feminisme som anvender et interseksjonelt analytisk rammeverk for å forstå overlappende former for diskriminering og marginalisering. Interseksjonell feminisme brukes ofte synonymt med inkluderende feminisme om feminisme som prøver å ta høyde for ulike former for diskriminering og marginalisering i samfunnet og inkludere marginaliserte grupper. Dette gjelder f.eks. den diskrimineringen og marginaliseringen som rammer etniske minoriteter, funksjonshemmede, kjønnsminoriteter og seksuelle minoriteter særskilt.

Interseksjonell feminisme ble tatt i bruk som et kritisk perspektiv som gikk på tvers av ulike etablerte feministiske strømninger. Det ble et viktig perspektiv i feminismens tredje bølge i 1990-årene. Den interseksjonelle forståelsesmåten har fra 1990-årene blitt dominerende innen akademisk feminisme, de fleste moderne feministiske idétradisjoner og offisiell likestillingspolitikk, blant annet innen UN Women. Interseksjonell feminisme er ikke én bestemt form for feminisme, men et perspektiv innen moderne feminisme som idag er utbredt i alt fra liberal feminisme til marxistisk feminisme. Interseksjonell feminisme har dermed siden 1980-årene gått fra å være et nytt, kritisk perspektiv til å bli det anerkjente hovedperspektivet i moderne feminisme.

## Referanser


## Litteratur
* Helen Pluckrose og James A. Lindsay *Cynical theories: How activist scholarship made everything about race, gender, and identity* Pitchstone Publishing 2020 ISBN 978-1634312028
Daniel Kvammen

**Daniel Kvammen** (født 1988) er en norsk låtskriver og musiker fra Geilo.

Daniel Kvammen debuterte som soloartist i 2015 med vise-albumet *Fremad i alle retninga* på Jansen Plateproduksjon. Albumet ble produsert av Even Ormestad, og blant musikerne som medvirket under innspillingen var Martin Horntveth og David Wallumrød. Kvammen ble nominert til tre priser under Spellemannprisen 2015: i kategorien årets låt for «Du fortenar ein som meg», og i kategoriene årets nykommer og årets tekstforfatter for *Fremad i alle retninga*. Han var nominert til to priser under P3 Gull 2015: årets nykommer og årets låt for «Du fortenar ein som meg».

Som musiker la Kvammen kort tid etter om til hallingdialekt, og i 2016 kåret Norsk Målungdom ham til vinner av Dialektprisen for 2015 som «ein framifrå representant for dialektene frå Hallingdalen».

I 2017 ga han ut andrealbumet *Vektlaus* hos det samme plateselskapet.. Han vant Spellemannprisen 2017 i klassen årets musikkvideo for videoen til låten «Som om himmelen revna», hvor også Lars Vaular bidrar. Videoen er regissert av . Kvammen var en av fem nominerte til Bendiksenprisen i 2017; dette er en pris som deles ut av Kulturdepartementet.

I 2020 ga han ut singelen «Falle frå jorda», og i 2021 fulgte utgivelsen av albumet *Guta som gret*. 

I 2022 kom han på andreplass i NRKs sangkonkurranse *[[Maskorama]]*, der Kvammen bar kostymet «Ulven». Samme år deltok han i Kompani Lauritzen (kompani rekrutt 37)

## Diskografi
* 2013: «Ingen vega utenom / Alt for mykje tå alt for lite» (singel)

* 2013: «23. Desember» (singel) – utgitt i 2013, nyinnspilt i 2015
*2015: «Du fortenar ein som meg» (singel)
*2015: «Fuck Deg, Helsing 90-talet» (singel)
*2015: *Fremad i alle retninga* (album)
* 2015: *Daniel Kvammen 1988* (EP)
* 2017: «Me dansar ikkje for moro skyld» (singel)
*2017: «Gatelangs gjennom sorg og synd» (singel)
*2017: «Som om himmelen revna» (singel) – med Lars Vaular
*2017: «Ultraliv» (singel)
*2017: «Så godt at det gjør vondt» (singel)
*2017: «Ubestemte absolutta» (singel)
*2017: *Vektlaus* (album)
*2017: *Maktlaus* (album)
*2018: «Om du vil ei gong til - klineversjon» (singel)
*2019: «Daue fugla» (singel)
*2019: «Einsam i lag» (singel)
*2020: «Falle frå jorda» (singel)
*2020: «Janteloven» (singel)
*2020: «Me to er ein evighet» (singel) – med Gabrielle
*2021: «Tid forbi ti amor» (singel)
*2021: «Den tyngste turen» (singel) – med Aslag Haugen
* 2021: *Guta som gret* (album)

## Referanser


## Eksterne lenker
* 
*  Daniel kvammens hjemmeside
Klara Øygarden

**Klara Øygarden** (født 26. mars 1918 i Mykland i Froland kommune, død 29. oktober 2004 i Froland) var en norsk billedkunstner. Hun arbeidet i hovedsak med oljemalerier, akvarell, kull, gips og rosemaling.

Øygarden hadde bakgrunn fra Erlend Grøstads malerskole, og arbeidet også sammen med arendalsmaler Kåre Tveit i mange år.  I tillegg var hun utdannet rosemaler (1981–1982). I løpet av årene som kunstner, deltok hun på en rekke utstillinger;  både separat- og kollektivutstillinger. Hun deltok blant annet på Sørlandsutstillingen, Ryfylkeutstillingen og Telemarksutstillingen. I 1997 deltok hun på Landsforeningen Norske Maleres utstilling på Flå i Hallingdal og samme år stilte hun ut på Agder Kunstsenter. Hennes arbeider er innkjøpt av Aust-Agder fylkeskommune og flere banker, institusjoner og kommuner.

Klara Øygarden var medlem av Norske billedkunstnere Agder (NBK), Unge Kunstneres Samfund (UKS) og Landsforeningen Norske Malere (LNM).

## Referanser
Fjon

**Fjon** er ei grend i Sveio kommune i Hordaland. Den ligger ved Fjonavika, på vestsida av Ålfjorden, hvor Fjonelva, utløpselva fra Vigdarvatnet munner ut. Her ligger Fjon Bruk AS, som er et av Norges største settefiskanlegg. Europavei 39 passerer like vest for Fjon.

## Referanser
Arholma

**Arholma** er en øy i Norrtälje kommune i den nordlige delen av Stockholms skjærgård. Øya ligger rundt 25 km nordøst for Norrtälje.

Øya har rundt 60 fastboende, men folketallet øker til rundt 500 i sommermånedene.

Det står et 10,5 cm kystbatteri for det daværende Det svenske kystartilleriet fra den kalde krigen på øya. Dette er i dag museum. Øya har to vandrerhjem og er tilknyttet på øya, en småbåthavn og det går båt i helårstrafikk fra tettstedet Vika och Simpnäs i samme kommune. Om sommeren er øya tilknyttet det offentlige kommunikasjonsnettet gjennom ferger fra Waxholmsbolaget. 

## Natur
Store deler av øya er et naturreservat. Det åpne kulturlandskapet er preget av skjærgårdens småskalalandbruk med beitende dyr. Særlig på Arholmas nordre del er det bevart gammel granskog. Både på øya og i den omkringliggende øyene kan en observere havørn. Navnet Arholma kommer fra de to ordene «arn» som en er gammel form av ordet «ørn», og holme.

## Historie
Arholma er omtalt som *Arnholm* i kong Valdemars seilingsled som inngår i Kong Valdemars jordebok fra 1200-tallet. Øya var i hvert fall bebodd i perioder i middelalderen hvor det ble drevet fiske og jakt på sel og sjøfugl. 

På midten av 1500-tallet var det en liten by på øya og i 1650 fantes det syv jordeiende bønder på øya. Arholma har fortsatt mange rester av gammel skjærgårdsbebyggelse, særlig fra 1800-tallet, for eksempel Västbergs, Södergård, Bull-Augusts gård  og Simesgården. 

Øyas synlige dagmerke ble oppført i 1768. De gamle tømrede båthusene i Österhamn er sjeldne i Stockholms skjærgård. All eldre bebyggelse ble brent ned av russerne under Russerherjingene i 1719 under den store nordiske krig.

## Batteri Arholma

Arholma inngikk i det militære forsvarsområdet, som Muskö som var, og til dels fortsatt er, stengt for utlendinger. Dette var en del av det svenske kystforsvaret, og  var plassert på klippene på den nordlige delen av øya. 

Anlegget ble kalt *Batteri Arholma* og var sprengt inn i fjellet. Batteriet ble anlagt for å avløse de eldre, faste anleggene fra årene rett før og under andre verdenskrig i den forsvarslinjen som ble kalt Havsbandslinjen. Batteriet lå delvis på Arholma, og dels på den nærliggende øya Ovanskär. 

Batteriet var ett av tre batterier med 10,5 cm kystbatteri i Stockholms skjærgård, bygget på slutten av 1950-tallet og med to kanoner per batteri. Anlegget på Arholma var ferdigstilt i 1968. *Batteri Arholma* ble lagt ned på begynnelsen av 2000-tallet, men er bevart sammen med en kanon og er idag museum.

## Referanser


## Eksterne lenker
* 
* Arholma hos Skärgårdstiftelsen
Lawrence (fornavn)

**Lawrence** er et engelsk mannsnavn. Det brukes også som etternavn.

## Etymologi
*Lawrence* er en variant av *[[Laurence]]*, som er en engelsk form av franske *[[Laurent]]*. Dette var igjen en kortform av *Laurentius*, som har opprinnelse som et romersk etternavn med betydningen «fra Laurentum». Laurentum var en by i antikkens Italia, og bynavnet er sannsynligvis avledet av latinske *laurus*, «laurbær». Formen *Laurence* er også mye brukt som kvinnenavn.

*Larry* er en engelsk kjæleform av *Lawrence* og *Laurence*.

## Utbredelse
*Lawrence* eller *Laurence* var et vanlig navn i England fra 1300-tallet til 1700-tallet. 

*Lawrence* var et populært navn i USA fra 1880- til 1990-årene og hadde en popularitetstopp med 0,6% i 1949.

|}

## Kjente personer med navnet
Personene i listen er ordnet kronologisk etter fødselsår.
*Laurentius av Roma (ca. 230 &ndash; 258), spansk-italiensk skattmester, med engelsk navn Lawrence eller Laurence
*Laurentius av Canterbury (død 619), engelsk erkebiskop, med engelsk navn Laurence
*Lorcán Ua Tuathail (1128&ndash;1180), irsk erkebiskop, også kjent som Laurence O'Toole 
*Paul Laurence Dunbar (1872&ndash;1906), amerikansk dikter
*Laurence Olivier (1907&ndash;1989), britisk skuespiller
*Lawrence Durrell (1912&ndash;1990), engelsk forfatter
*Laurence Luckinbill (født 1934), amerikansk skuespiller
*Lawrence Kasdan (født 1949), amerikansk manusforfatter
*Lawrence Krauss (født 1954), amerikansk astrofysiker
*Lawrence Taylor (født 1959), amerikansk fotballspiller
*Laurence Fishburne (født 1961), amerikansk skuespiller
*Laurence Llewelyn-Bowen (født 1965), britisk TV-personlighet
*Laurence Fox (født 1978), britisk skuespiller
*Lawrence Vigouroux (født 1993), engelsk fotballspiller
*Laurence Mason, amerikansk skuespiller

## Referanser


## Eksterne lenker
Hormiinae

* se systematisk inndeling

**Hormiinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende

## Levevis
De er parasitoider som angriper larver av sommerfugler og biller, sjeldnere tovinger og Vepser.

## Systematisk inndeling / europeiske arter
Denne gruppen har ofte vært blandet eller slått sammen med Exothecinae.

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Hormiinae Förster, 1862 med én art i Norge. Arter i Europa iflg.:
****** stammen Austrohormiini Belokobylskij, 1989
******* slekten *[[Allobracon]]* Gahan, 1915
******* slekten *[[Apoavga]]* van Achterberg, 1995
******* slekten *[[Austrohormius]]* Belokobylskij, 1989
******* slekten *[[Avga]]* Nixon, 1940 - 2 arter i Europa
******* slekten *[[Canberria]]* Belokobylskij, 1991
******* slekten *[[Hormiitis]]* van Achterberg, 1995
******* slekten *[[Neptihormius]]* van Achterberg & Berry, 2004
******* slekten *[[Parachremylus]]* Granger, 1949
******* slekten *[[Parahormius]]* Nixon, 1940 - 3 arter i Europa
******* slekten *[[Proavga]]* Belokobylskij, 1989
******* slekten *[[Pseudobiosteres]]* Hedwig, 1961
******* slekten *[[Pseudohormius]]* Tobias & Alexeev, 1967 - én art i Europa
******* slekten *[[Tamdoana]]* Belokobylskij, 1989
******* slekten *[[Xenosternum]]* Muesebeck, 1935
****** stammen Hormiini
****** slekten *[[Hormisca]]* Telenga, 1941 - 2 arter i Europa
****** slekten *[[Hormius]]* Nees, 1818 - 9 arter i Europa, i Norge:
******* *[[Hormius moniliatus]]* (Nees, 1811)
****** slekten *[[Taiwanhormius]]* Belokobylskij, 1988

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Hormiinae of the Afrotropical Region
## Eksterne lenker
*
Fabian Heinle

**Fabian Heinle** (født 14. mai 1994) er en tysk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.

## Referanser

## Eksterne lenker
*
Monsters: Dark Continent

***Monsters: Dark Continent*** er en britisk science fiction-film fra 2014. Dette er oppfølgeren til filmen Monsters fra 2010. Filmingen begynte i mars 2013.

## Sammendrag
10 år etter hendelsene i den forrige filmen, blir fire venner fra Detroit - Michael, Frankie, Inkelaar og Williams - deployert til Midtøsten hvor de må forholde seg til utenomjordiske monstre og ett stigende opprør. De møter sine kommanderende offiserer, Frater og Forrest. Frater har allerede vært utstasjonert ni ganger før dette. Under sitt første oppdrag, undersøker de en gård og avhører bonden. Under møtet, nærmer en av de gigantiske monstrene seg gruppen og soldatene dreper den. Tre måneder senere, får de i oppgave å redde fire andre soldater som har forsvunnet i ett område som kontrolleres av opprørere.

Under kjøreturen blir teamets konvoi truffet av en skjult IED som ødelegger begge kjøretøyene. Forrest og to andre blir drept. Williams, desorientert etter den store eksplosjonen, går rett på en annen IED som detonerer, og han mister begge beina. Gruppen blir deretter beskutt av opprørere. Williams blir dratt i sikkerhet, men han dør kort tid senere. De blir tvunget til å etterlate kroppen hans, og de fire andre flykter til fots. De finner ett skjulested, men Inkelaar blir drept av en skarpskytter. Frankie blir hardt skadd av en gruppe opprørere som omringer dem. Frater mener at de bør overgi seg, og alle sammen blir tatt til fange. Michael og Frater blir bundet fast, og de tvinges til å se på at Frankie blør i hjel foran dem. Om natten blir opprørerne som holder dem, distrahert av ett utenomjordisk monster. Frater klarer å avvæpne og drepe en av opprørerne. Han og Michael stikker av på motorsykler, fast bestemt på å fullføre det opprinnelige oppdraget sitt.

Når motorsyklene går tom for drivstoff, fortsetter de å gå østover hvor de finner en ødelagt skolebuss. Frater leter etter vann, og Michael ser en liten gutt som fremdeles er så vidt i live. Frater og Michael diskuterer om de bør drepe gutten slik at han slipper å lide mer. Men før de rekker å gjøre noe blir de oppdaget av lokalbefolkningen, som gir dem mat og vann. De blir med til en liten landsby, hvor den unge gutten dør av skadene kort tid senere. Frater blir sint og frustrert over at de ikke klarte å redde gutten. De fortsetter østover, men de oppdager snart at de soldatene som de skulle redde allerede er drept. Nå rasende over det nytteløse oppdraget og alle livene som har gått tapt, dreper Frater en av landsbyboerne. Michael blir tvunget til å skyte ham for å unngå at Frater dreper enda flere. De forlater landsbyen, og venter på et helikopter som skal komme og plukke dem opp. Men Frater kollapser og dør av skadene. Ett helikopter dukker opp for å plukke opp Michael, som blir stående stille og se på helikopteret i det skjermen kutter til svart.

## Medvirkende
* Johnny Harris som Frater
* Sam Keeley som Michael
* Joe Dempsie som Frankie

## Eksterne lenker
* 
* Offisiell trailer, youtube.com
Fitjarvika

**Fitjarvika** er ei vik i Fitjar kommune i Vestland. Den har innløp fra Selbjørnsfjorden i nord, mellom nordspissen av Fonno og Skråmevika på Stord. Vika er rundt fem kilometer lang, og innerst ligger tettstedet og kommunesenteret Fitjar. I den midtre og bredeste delen er vika rundt to kilometer bred, mens den ytre og indre delen er under en kilometer bred. Sør for Fonno svinger vika mot vest og går over i Fonnosen på vestsida av Fonno.

## Referanser
Pablo Torrijos

**Pablo Torrijos Navarro** (født 12. mai 1992 i Castellón de la Plana i Comunitat Valenciana) er en spansk friidrettsutøver som konkurrerer i lengdehopp og tresteg. Han har sølv i tresteg fra EM i friidrett innendørs 2015 som fremste meritt, der han satte spansk rekord med 17,04 meter. 

## Idrettskarriere
Torrijos ble spansk ungdomsmester i tresteg i 2008, og debuterte internasjonalt ved Ungdoms-VM i friidrett 2009 i Brixen i Italia, der han ble slått ut i kvalifiseringsrunden både i tresteg (10.-plass) og lengdehopp (18.-plass). Han deltok også ved European Youth Olympic Festival i 2009, men lengden hans på 6,77 meter var bare 16. beste lengde i kvalifiseringen, så han nådde ikke finalen.

I 2010 deltok han ved Gymnasiaden i Doha, der han kom på 8.-plass i tresteg, og året etter kom han på 6.-plass i tresteg ved junior-EM i friidrett 2011. Han ble også spansk juniormester innendørs i 2011. 

Han ble spansk U23-mester i tresteg innendørs i 2013, og han ble også spansk mester utendørs i samme øvelse, både i U23- og seniorklassen. Dette var hans første spanske mesterskap som senior. Ved U23-EM i friidrett 2013 i Tammerfors i Finland kom han på 8.-plass med 16,06 meter. 

I 2014 ble han spansk mester i tresteg både innendørs og utendørs. Ved innendørsmesterskapet hoppet han 16,55, som var personlig rekord og det syvende lengste spanske hoppet i historien. Ved utendørsmesterskapet satte han spansk rekord med 16,87 meter. Internasjonalt deltok han ved Lag-EM i friidrett 2014, der Spania deltok i Super League, og med 16,16 meter kom han på 6.-plass. Han deltok også ved EM i friidrett 2014, der han kom på 8.-plass med 16,56 meter. 

Torrijos ble spansk mester innendørs for andre gang i februar 2015, da han hoppet 17,03 meter, som var spansk rekord. Han deltok ved EM i friidrett innendørs 2015, der han satte spansk rekord med 17,04 meter i finalen, og kom på 2.-plass bak portugisiske Nelson Évora. I august vant han det spanske mesterskapet utendørs, med 16,61 som beste hopp. 

Ved VM i friidrett 2015 kom han på 20.-plass i kvalifiseringsrunden, og nådde ikke finalen. 

## Referanser


## Eksterne lenker
* 
*  Profil hos European Athletics
*  Profil hos RFEA 
*  Presentasjon hos RFEA 
*  Profil hos All-Athletics 
*  Profil hos Diamond League 
*  Profil hos Los Deportes
Fred Friday

**Imoh Fred Friday** (født 1995) er en nigeriansk fotballspiller som spiller for den israelske klubben Beitar Jerusalem.

Han spilte for  inntil juli 2016.

## Referanser


## Eksterne lenker
* 
* Profil hos LSK
Jeff Henderson

**Jeff Henderson** (født 1989) er en amerikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble nummer 9 i lengdehopp.

Han tok gull under Sommer-OL 2016.

## Referanser

## Eksterne lenker
*
Liadalsnipa

**Liadalsnipa** er et fjell i Ørsta på Sunnmøre i Møre og Romsdal. Det har en høyde på 924 meter over havet. Fjellet ligger like ved bygda Liadal ved Ørstafjorden. Begge de vanligste rutene til toppen starter på garden Halse i Liadal. Det krever noe klatring for å komme til topps.

I 1940 ble det satt opp en vindfløy på toppen av Liadalsnipa. En 7 meter lang metallpil ble montert på toppen av en 6 meter høy stake. Den totale vekten var omtrent 500 kg. 

I Norsk Landboeblad (red. Sivert Aarflot), nr 26 fra 1810, er der en artikkel der det blant annet er vist et kart over Ørstafjorden og en tegning av Liadalsnipa sett fra Hovdebygda. Som bildet nederst til høyre viser, blir fjellet her kallet «**Saalmunds-Nasa**» eller «**de Gamles Birkjin»**.

Fra andre kilder er det også kjent at ute fra øyene på Sunnmøre, der dette fjellet var, og fremdeles er, et viktig méd og landemerke, ble det før i tiden kallet «**Salmundnosa**».

## Referanser




## Kilder
* Helge Standal, Jon Hagen, Gunnar Wangen: *Fotturar på Sunnmøre*. Iris Forlag 2000.

## Eksterne lenker
* Rutebeskrivelse ''Fotturar på Sunnmøre'' - iriss.no
Abra Havn

**Abra Havn** er et hotell i sjørøverstil ved Kristiansand Dyrepark. Hotellet åpnet i 2012. Det er bygd som en landsby med 171 enheter (leiligheter) med totalt 750 sengeplasser. Leilighetene har navn som *Kaptein Sabeltanns suite*, *Langemanns hus*, *Skalkens rottesmug* og også helt vanlige pirathus. Leillighetene er tilrettelagt for selvhushold med kjøleskap, kokeplate og mikro. Hotellet er åpent fra mars til oktober.

I en kåring fra TripAdvisor for 2016 ble hotellet rangert på 12.-plass blant norske hoteller.

## Referanser


## Eksterne lenker
* Om Abra Havn
Korporal 1. klasse

**Korporal 1. klasse** er en miltær spesialistgrad.

## Norske forhold
Graden ble innført i Norge på OR-4 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarte konstabel 1. klasse i Sjøforsvaret. I oktober 2023 var graden tatt ut av Forsvarets grader.


File:OR4 NOR - Korporal 1. klasse Hær.png|Distinksjon for korporal 1. klasse i Hæren.
File:Norway-AirForce-OR-4b.svg|Distinksjon for korporal 1. klasse i Luftforsvaret.


## Korporal 1. klasse (OR-4) i ulike land

File:CDN-Army-Cpl.svg|Canada: Corporal
File:Rank insignia of korporal of the Royal Danish Army.svg| Danmark: Korporal
File:Alikersantti kauluslaatta.svg|Finland: Undersergeant
File:CHASSEURS PARACHUTISTES.jpg|Frankrike: Caporale-chef de 1er classe
File:Nl-landmacht-korporaal der 1e klasse.svg|Nederland: Korporaal der 1e klasse
File:OR-4 Korpral 2.jpg|Sverige: Korpral
File:HD H 16 Oberstabsgefreiter Fm L.svg|Tyskland: Oberstabsgefreiter
File:British Army OR-4.svg|Storbritannia: Corporal
File:Army-USA-OR-04a.svg|USA: Corporal


## Se også
* Militære grader i Norge

## Referanser
Konstabel 1. klasse

**Konstabel 1. klasse** er en grad i det norske Sjøforsvaret.

Konstabel 1. klasse ble innført i Norge på OR-4 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer korporal 1. klasse i Hæren og Luftforsvaret.

## Konstabel 1. klasse (OR-4) i ulike NATO-land
Konstabel 1. klasse brukes i en rekke andre NATO-land. 
* Canada: Leading Seaman
* Danmark: Korporal
*Frankrike: Quartier-maître de 1ère classe
* Nederland: Korporaal
* Tyskland: Oberstabsgefreiter
* Storbritannia: Leading Rate
* USA: Petty Officer Third Class

## Se også
* Militære grader i Norge

## Referanser
Visekorporal 1. klasse

**Visekorporal 1. klasse** er en grad i det norske Forsvaret.

Graden ble innført i Norge på OR-3 nivå i Hæren og Luftforsvaret i 2016 med innføringen av den nye ordningen for militært tilsatte i. Graden tilsvarer visekonstabel 1. klasse i Sjøforsvaret.

 

## Visekorporal 1. klasse (OR-3) i ulike land
* Canada: Private
* Danmark: Overkonstabel af 1. grad
* Finland: Korpral
* Nederland: Korporaal
* Sverige: Vicekorpral
* Tyskland: Hauptgefreiter / Obergefreiter
* Storbritannia: Lance Corporal
* USA: Private First Class

## Referanser
Visekonstabel 1. klasse

**Ledende visekonstabel** er en grad i det norske Sjøforsvaret.

Ledende visekonstabel blir innført i Norge på OR-3 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer visekorporal 1. klasse i Hæren og Luftforsvaret.

## Ledende visekonstabel (OR-3) i ulike NATO-land
Ledende visekonstabel brukes i en rekke andre NATO-land. 
* Canada: Able Seaman
* Danmark: Marinespecialist
* Nederland: Korporaal
* Tyskland: Hauptgefreiter / Obergefreiter
* Storbritannia: Ingen tilsvarende grad
* USA: Seaman

## Se også
* Militære grader i Norge

## Referanser
Åndervatnet

**Åndervatnet** er en innsjø i Senja kommune, sør på øya Senja i Troms fylke. Den ligger øverst i Ånderdalen, og sentralt i Ånderdalen nasjonalpark, omtrent midt mellom Sifjorden i vest og Tranøybotn i øst. Åndervatnet har utløp mot sørøst til Ånderelva, og den viktigste tilløpselva er Kaperelva fra nord. Mindre tilløp kommer også fra vest og sør.

## Referanser
Baggensfjärden

**Baggensfjärden** er en fjord i Stockholms indre skjærgård mellom Boo, Ingarö og Saltsjöbaden. 

En svensk styrke stoppet i 1719 under store nordiske krig et russisk plyndringsforsøk under russerherjingene mot Stockholm ved  Baggensstäket (se slaget ved Stäket). Fjorden er omsunget av Evert Taube i sangen «Morgonsång på Baggensfjärden».

## Eksterne lenker
*
Swiftteleskopet

**Swift Gamma-Ray Burst Mission**, eller **Swift**, er et romteleskop skutt opp i bane 20. november 2004, kl. 17:16:00 UTC med en Delta II 7320-10C. Oppdraget ledes av *Principal Investigator* dr. Neil Gehrels ved NASA Goddard Space Flight Center. Oppdraget ble utviklet i samarbeid mellom Goddard og et internasjonalt konsortium bestående av USA, Storbritannia og Italia. Oppdraget er en del av NASAs *Medium Explorer Program* (MIDEX) og styres i fra Pennsylvania State University.

Swift opererer i flere bølgelengder og er et romteleskop dedikert for utforskning av gammaglimt (GRB). To av oppdragets mål er å fastsette hva som forårsaker gammaglimtene, samt å gi økt kunnskap om det unge universet, siden glimtene synes å komme fra avstander på milliontalls eller milliarder av lysår unna, og dermed fra det unge kosmos. I oktober 2013 hadde Swift oppdaget mer enn 800&nbsp;glimt. 29. april 2009 ble det til da fjerneste glimtet oppdaget, hele  unna, noe som innebærer at det kommer fra en tid bare 250&nbsp;millioner år etter Big Bang.

## Instrumenter

Swifts tre instrumenter jobber sammen om å observere gammaglimter og deres etterglød i gamma-, røntgen-, ultrafiolett og de synlige elektromagnetiske bølgelengdebandene:
* *Detektorteleskop (BAT)* som registrerer glimt og innen 15 sekunder beregner deres koordinater på himmelen.
* *Røntgenteleskop (XRT)* som kan ta bilder og utføre spektroskopi på glimtenes etterglød.
* *Ultrafiolett/optisk teleskop (UVOT)*

## Eksterne lenker
* 

* NASA:s Swiftside på GSFC
* Britisk Swiftside
* Swift Mission Director's Status Report Log
* Sonoma State University Swift website
* Penn State Swift Mission Operations Center site
Hamar kommunestyre 2015–2019

**Hamar kommunestyre 2015–2019** ble valgt 14. september 2015.

## Valgresultatet i 2015

## Kommunestyret i Hamar

* **Hamar Arbeiderparti**
*# Morten Aspeli (meldte seg ut av partiet i løpet av perioden)
*# Grete Solli
*# Ida Bøhmer
*# Thomas Langeland Jørgensen
*# Per Myrvang
*# Geir Ove Ovesen
*# Helge Storhaug Ryen
*# Osman Kawkabishad
*# Nora Lundanes Mageli
*# Jan Ingar Wibe
*# Finn Arne Eriksrud
*# Toril Merete Nysæter
*# Magne Mathiassen
*# Ingunn Børresen
* **[[By- og bygdelista (Hamar)|By- og bygdelista]]**
*# Einar Busterud
*# Inga Borud
*# Tor Inge Martinsen
*# Helge Hafsahl Karset
*# Adrian Johannes Lorentsson
*# Mona Kjos
*# Jostein Busterud
*# Vigdis Stensby
*# Tittin Wold
*# Mona Østvang
*# Jørgen Andreas Rogn
* **Hamar Fremskrittsparti**
*# Erling Behrens
* **Hamar Høyre**
*# Knut Børre Fangberget
*# Jane Meyer
*# Michael Oreld
*# Gro Elisabeth Bråten
*# Tor Skraastad
* **Hamar Kristelig folkeparti**
*# Geir Lorents Byberg
* **Hamar Miljøpartiet De Grønne**
*# Katrine Aalstad
*# Maria Skalleberg
* **Hamar Pensjonistparti**
*# Borgny Irene Nygaard
* **Hamar Senterparti**
*# Ivar Skramstad
* **Hamar Sosialistisk Venstreparti**
*# Tom Sagen
* **Hamar Venstre**
*# Stig Vaagan
*# Anne Live Giset  (meldte seg ut av partiet i løpet av perioden)

## Formannskapet i Hamar
*Ikke bestemt ennå.*

## Se også
* Politikk i Hamar
* Hamar kommunestyre 2003–2007
* Hamar kommunestyre 2007–2011
* Hamar kommunestyre 2011–2015

## Referanser


## Eksterne lenker
* Disse skal sitte i kommunestyret. Liste over valgte representanter med endelig listeplassering i sitt parti. *hamar-kommune.no*
Ole Martin Aune Nilsen

**Ole Martin Aune Nilsen** (født 23. juni 1978 i Trondheim) er en norsk skuespiller.

Han er utdannet ved London Academy of Music and Dramatic Art, Romerike Folkehøgskole og mellomfag drama/teater ved NTNU.

Aune Nilsen debuterte på Trøndelag Teater i stykket *[[Les Misérables]]* i 2006. Senere har han spilt i stykker som Johan Bojers *Den siste viking*, og i musikalen *Cabaret*. Han er også medvirket i TV-serien *Himmelblå*, som Gaute.

Fra sommeren 2015 spiller han rollen som Langemann i *[[Kaptein Sabeltanns Verden]]*.

## Eksterne lenker
* 
*  Ole Martin Aune Nilsen Trøndelag Teater
GALEX

**Galaxy Evolution Explorer** (**GALEX**) er et amerikansk romteleskop for ultrafiolett astronomi, sendt opp 28. april 2003. I februar 2011 ble NASAs finansielle støtte opphevet og romteleskopet ble tatt ut av bruk 28. juni 2013. Det er beregnet at teleskopet vil befinne seg i bane i ytterligere 65 år før det går inn i jordens atmosfære. 

## Referanser


## Eksterne lenker
*
Ånderelva

**Ånderelva** er ei elv i Senja kommune, sør på øya Senja i Troms fylke. Den har utspring fra Åndervatnet, midt inne i Ånderdalen nasjonalpark, og renner i sørøstlig retning til munningen i Tranøybotn. Den er 8,2 kilometer lang, og med unntak av den siste kilometeren før munningen ligger hele elva innenfor nasjonalparken. Vassdraget ble vernet mot kraftutbygging i Verneplan I for vassdrag i 1973 for å utfylle vernet av nasjonalparken.

Elva har sine øverste kilder på sørhellingen av Kaperfjellet, helt nord i nasjonalparken. Her har Kaperelva, Ånderelvas hovedtilløp, sitt utspring. Den renner via Kapervatnet ned til Åndervatnet. Selve Ånderelva starter fra Floan, i sørøstenden av Åndervatnet. Den renner gjennom den vide Ånderdalen vekselvis i stryk og roligere partier, omkranset av skog og myrer. Skogen består i den nedre delen av furuskog som på fuktige steder er oppblandet med bjørk, or og osp. Over 100 moh tar bjørkeskogen over.

Fylkesvei 860 krysser elva ved utløpet.

## Referanser
2MASS

**Two Micron All-Sky Survey** (**2MASS**) var en undersøkelse av hele himmelen i tre infrarøde bølgeband rundt 2&nbsp;mikrometer (μm): J (1.25 μm), H (1.65 μm), og Ks (2.17 μm). Observasjonene for undersøkelsene ble tatt mellom 1997 og 2001, ved Mt. Hopkins i Arizona for den nordlige halvkule og Cerro Tololo Inter-American Observatory i Chile for den sørlige halvkule.

## Referanser




## Eksterne lenker

* 2MASS at IPAC
* 2MASS at UMass
* 2MASS Atlas Image Gallery: Miscellaneous Objects
* Low-Mass Stars and Brown Dwarfs in 2MASS
Aksel V. Johannesens første regjering

**Aksel V. Johannesens første regjering** var Færøyenes regjering fra 15. september 2015 til 16. september 2019. Regjeringen utgikk fra Javnaðarflokkurin, Tjóðveldi og Framsókn, ledet av statsminister Aksel V. Johannesen fra Javnaðarflokkurin.

## Referanser